مسجد اعلی

مسجد اعلی(انگریزی: Masjid-i-Ala)، جسے جامع مسجد یا جامع مسجد بھی کہا جاتا ہے، بھارت کی ریاست کرناٹک کے منڈیا ضلع میں واقع سری رنگا پٹنا کے قلعے کے اندر ایک تاریخی جمعہ مسجد ہے۔ یہ مسجد 1786ء–1787ء میں ٹیپو سلطان کے دور حکومت میں تعمیر ہوئی تھی۔ مسجد آرکیالوجیکل سروے آف انڈیا کے تحت یہ ایک قومی اہمیت کی یادگار ہے اور اس کی دیکھ بھال اور انتظام اسی ادارے کے ذمہ ہے۔
## تاریخ
خیال کیا جاتا ہے کہ سری رنگا پٹنہ قلعہ 1454 عیسوی میں وجے نگر سلطنت کے حکمران تیمانا نائیکا نے تعمیر کیا تھا۔ اس قلعے پر 1495 میں وڈیار، آرکوٹ کے نواب، پیشوا اور اس کے بعد مراٹھوں نے قبضہ کر لیا تھا  ۔ کرشنا راجا وڈیار کے دور حکومت میں یہ سلطنت ایک مضبوط فوجی قوت بن گئی اور ٹیپو سلطان کے والد فوجی جنرل حیدر علی کے زیر اقتدار آ گئی ۔ 1782 کے دوران حیدر علی کے بیٹے ٹیپو سلطان نے قلعے کا انتظام سنبھالا اور قلعے کو مضبوط بنایا۔ ٹیپو سلطان پر برطانوی افواج نے کئی بار حملہ کیا۔  ٹیپو سلطان نے 1786-87 کے دوران اپنے محل کے قریب مسجد تعمیر کی  ۔ مسجد میں تین نوشتہ جات ہیں جن میں ایک اسلامی نبی حضرت محمد کے نو ناموں کا ذکر ہے۔ کتبوں میں یہ بھی ذکر ہے کہ ٹیپو سلطان مسجد کا معمار تھا۔ مسجد میں ایک مدرسہ اور کمروں کے لیے ایک الماری ہے ۔
## جنگیں
کئی ناکام کوششوں کے بعد برطانوی فوجوں نے کرنل ویلسلی کی قیادت میں 4 مئی 1799ء کو حملہ کیا۔ برطانوی فوج میں 2494 برطانوی افسران اور ایک لاکھ مراٹھا پیادہ فوج اور نظام کی فوج شامل تھی جو کل ملا کر ڈھائی لاکھ سے زائد تھی۔ قلعے میں 20 ہزار سے کم فوجی تھے جو بہادری سے لڑے مگر اتنی بڑی فوج کا مقابلہ نہ کر سکے۔ اگر میر صادق کی غداری نہ ہوتی تو حملہ آوروں کو شکست دی جا سکتی تھی۔ وزیر نے بارود میں گوبر اور پانی ملا دیا تھا جس کی وجہ سے بارود کی افادیت کم ہو گئی۔ ٹیپو سلطان جنگ میں شہید ہوئے اور انگریزوں نے وڈیار ملکہ سے معاہدہ کر لیا  ۔
## تنازع
جامع مسجد سری رنگا پٹنا تنازع میں ہندو گروہوں نے دعوی کیا کہ یہ عمارت اصل میں ہنومان مندر تھی۔ انھوں نے مطالبہ کیا کہ مسجد میں ہنومان کی پوجا یا انجنیہ کی اجازت دی جائے۔ ان کا دعوی تھا کہ ٹیپو سلطان نے ہندو دیوتاؤں کو زبردستی ہٹا کر اسے مسجد میں تبدیل کیا تھا۔ ہندو گروہوں نے 1935ء کی میسور محکمہ آثار قدیمہ کی سالانہ رپورٹ کو ثبوت کے طور پر پیش کیا جو میسور حکومت نے شائع کی تھی۔ انھوں مزید یہ دعوی کیا کہ گرینائٹ کے ستونوں پر ہندو دیوتاؤں کے نقش نگار اور علامات موجود تھیں اور ہویسل سلطنت کا ایک نشان واضح بھی تھا۔ 1935 کی رپورٹ کے مطابق ایک مسلمان فقیر نے نوجوان ٹیپو سے وعدہ لیا تھا کہ میسور پر اقتدار سنبھالنے کے بعد مندر کو مسجد میں تبدیل کر دیا جائے گا اور اقتدار سنبھالنے پر ٹیپو نے اپنا وعدہ پورا کیا تھا  ۔ مسجد پر فارسی میں لکھے کتبے بتاتے ہیں کہ ٹیپو سلطان اس کے بنانے والے ہیں۔
## فن تعمیر
مسجد بنگلور گیٹ کے قریب واقع ہے اور اس کے دو مینار ہیں۔ یہ مسجد ایک بلند پلیٹ فارم پر تعمیر کی گئی ہے۔ مسجد میں تین کتبے ہیں جن میں نبی کریم کے نو نام درج ہیں۔ مینار تین ہشت ضلعی مراحل سے الگ کیے گئے ہیں، ہر مرحلے کے درمیان گیلری والی بالکونیاں ہیں جو مینار کے مراحل کو جدا کرتی ہیں۔ میناروں کے اوپر شلجم نما گنبد ہیں۔ مسجد کے اندر ایک بڑا مستطیل نماز خانہ ہے جس کی چھت چپٹی ہے اور اسے فویل دار محرابوں پر قائم کیا گیا ہے۔ میناروں اور مستطیل چھت کی دیواروں میں ایک سلسلہ محراب نما کھڑکیاں ہیں۔ مسجد دو منزلہ ہے اور دیگر مساجد کے برعکس اس میں مرکزی گنبد نہیں ہے۔ مسجد میں 20ویں صدی کے آغاز میں نصب ایک پرانی گھڑی ہے جو اب بھی موجود ہے۔ مسجد کے اندر ایک مدرسہ بھی چل رہا ہے جہاں اسلام کی تعلیم دی جاتی ہے ۔ موجودہ دور میں مسجد کی دیکھ بھال اور انتظام آرکیالوجیکل سروے آف انڈیا کے بنگلور سرکل کے ذریعے کیا جاتا ہے۔
## مزید دیکھیے
* بھارت میں اسلام
* بھارت کی مساجد کی فہرست
## حوالہ جات

زمرہ:اٹھارھویں صدی میں ہندوستان کی مساجد
زمرہ:سرنگا پٹم
زمرہ:ضلع مانڈیا کی عمارات و ساخات
زمرہ:کرناٹک میں قومی اہمیت کی حامل یادگاریں
زمرہ:کرناٹک میں مساجد
زمرہ:ہندوستان میں 1787ء کی تاسیسات
زمرہ:1780ء کی دہائی میں مکمل ہونے والی مساجد
زمرہ:1787ء میں مکمل ہونے والی مذہبی عمارات
زمرہ:کرناٹک میں مذہب
زمرہ:بھارت کی مساجد